Այս ամենն ինձ շատ կամայական է թվում, նույնքան կամայական, որքան ամենավատ համակարգը, որքան ամենակեղծ փիլիսոփայությունը: Ես տեսնում եմ այն ջանքը, որը դուք գործադրում եք միտքը աշխարհից չբաժանելու համար, ինչպես մենք՝ ձեռք բերելու համար ավելին, քան խեղճ գոռոզ ուրախությունը, որ միտքն է տալիս Արևմուտքին: (Շնչառության վերահսկումը, որի դեմ սովորաբար բողոքում են եվրոպացիները, ինձ քիչ է անհանգստացնում: Միայն թե այն ընդամենը նման է նախնական մոգության): Եվ ես գիտեմ, որ ձեր զգացմունքները, շատ ավելի քան մերը, ի վիճակի են տարվելու անանձնական իրերով. դուք ավելի, քան ձեր կանանց նկատմամբ քնքշանքով եք լցված ձեր նախնիների հանդեպ, լինեն նրանք մեռած թե ողջ: Ձեր ստացած դաստիարակությունը ավելի է ուժեղացնում ձեր այն զգացմունքները, որոնք կախված են վերացարկումից, որը ձեզ հնարավորություն է տալիս ձեր զգայականությունը դիտարկել ավելի պայծառատեսորեն, քան այդ կանեին կանայք, ոսկին կամ իշխանությունը: